Internasjonalt utvalg – mandat

Internasjonalt utvalg er et rådgivende utvalg, jamfør vedtektene § 11.7.3.

Utvalget har et særlig ansvar for å være pådriver innen sitt område.

Det velges inntil åtte medlemmer på årsmøte studentmedlemmer kan tiltre utvalget. Utvalg skal fortrinnsvis sammensettes slik at alle profesjoner er representert.

Leder velges på årsmøte. Leder av utvalget er medlem av representantskapet.

Utvalget konstituerer seg selv og velger nestleder og sekretær.

Leder har ansvar for at møteoversikt, innkallinger og referater fra møtene sendes til avdelingskontoret og for å holde utvalget oppdatert på aktuelle saker gjennom møtereferater fra fylkesavdelingen.

Utvalget skal bistå fylkesavdelingen med å forberede relevante saker for styret. Utvalgsmedlemmer må påregne arbeid med enkelte arbeidsoppgaver mellom møtene, ofte i samarbeid med andre fra utvalget eller andre utvalg. Beretning fra utvalgets arbeid i årsmøteperioden legges frem for årsmøte.

Utvalget arbeider i tråd med FO sin politikk på det internasjonale området og arbeide i tråd med landsmøteperiodens prinsipprogram, vedtekter og handlingsplaner sentralt og lokalt. Utvalget bidrar til å bygge bevissthet i fylkesavdelingsstyret og organisasjonen som helhet om fagbevegelsens situasjon i Norden, Europa og verden for øvrig. Utvalget vil også bidra til økt bevissthet om internasjonale avtalers påvirkning på arbeidsforholdene i Norge.

**Aktiviteter**

* Være aktiv deltager i samarbeid med andre fagforeninger, Norsk Folkehjelp og andre solidaritetsorganisasjoner i forhold til arrangering av konferanser, markeringer og demonstrasjoner.
* Støtte til tiltak som kan styrke global forståelse og internasjonalt engasjement blant FOs medlemmer
* Bidra med minst ett arrangement på «Internasjonale uke» i Bergen
* Samarbeide med avdelingsstyret om avdelingens internasjonale samarbeidsprosjekt, Sosialarbeiderforeningen TASWO i Tanzania, inkludert utlysning og tildeling av stipendmidler.
* Arrangere minst ett medlemsmøte på kveldstid hvert år.
* Behandle saker som blir oversendt fra styret.

Ved behov kan utvalget suppleres. Valgkomiteen kan kontaktes dersom det er nødvendig.